Rikunarita-ORG/Wikinium huggingface dataset:
# 英語

依萬國標準協會ISO 639-1之制，以en代英語
**英語**（English language），屬日耳曼語系。肇始英倫，今則播及萬邦。凡商賈交通、政教典章、格致新學，罔不賴是語以達。

## 史略

考斯語之流變，大略有三：曰古英語，曰中古英語，曰近世英語。

昔有日耳曼部族曰盎格魯、撒克遜、朱特者，偕弗里西人涉海而至英格蘭。西元四四九年，不列顛王伏提庚（Vortigern）引盎格魯人以禦皮克特，割地酬之。其後諸部踵至，奄有其地，分建七國，曰諾森伯利亞、麥西亞、東盎格利亞、肯特、埃塞克斯、蘇塞克斯、威塞克斯。其俗所言，號「盎格魯-撒克遜語」，區以四鄙之音。英語之興，實基於此。

逮耶教漸被，拉丁之詞漸入其語，多涉教務。洎八世紀末，北狄維京南寇，復雜以古諾斯語。當是時，文法繁縟，名物辨乎三性四格，動詞變換逾乎三百，屈折詰屈，迥異今朝。

十一世紀，諾曼征英，權貴皆尚法語，文書專行拉丁。於是法、拉之詞，羼入日蕃；而詞尾屈折漸泯，語序之法始定。斯為中古英語。

莎士比亞所撰《威尼斯商人》一頁
洎十四世紀，喬叟諸賢以斯語著述，卡克斯頓創設印局，乃以倫敦雅言為範，拼寫漸一，體系益固。及十五世紀之末，元音大移，異乎中古，遂啟近世之端。

近世以降，英國拓殖海外，其語播於八荒。及十八世紀，英言辭書漸備，文法大明，拼寫乃定。

當世列國，而行英語者
觀夫當世，美國隆盛，百工、格致、百戲之業甲於天下，美式英語因之勢起，遂與英制並行不悖。

## 文字

蓋其文字，損益拉丁字母而成。凡二十六母，分大小二體：

A a B b C c D d E e F f G g

H h I i J j K k L l M m N n

O o P p Q q R r S s T t U u

V v W w X x Y y Z z

然其形音，多有乖刺。

有一母而兼數音者：如g母之在page與give，發聲迥異；c母之在coin與cigarette，吐音亦殊。甚有一字之中，同母異讀者：若seas，其s前清而後濁。復有二母合體如ch者：其在church、machine、chemical中，清濁舒促，雜然不齊。

有一音而假數形者：若note、boat、toe、crow，皆讀o音；fate、braid、say、great、neigh、prey，悉發ei音。此類繁多，不可勝數。

有母存而音默者：如psalm之p、l，gnat之g，know之k，calf之l。蓋緣古今流變，音既易而形猶存也。

有字母贅設者：如c母，居洪音前則同k，居細音前則同s；又qu與kw實無分別，x蓋k、s之合也。

又有字尾孤e，例置不讀，然藉此可辨前置元音之長短。

## 語法

英語雖屬印歐語系，然大異乎同系諸語。除人稱代詞外，鮮有陰陽之辨、屈折之變。唯重語序，字詞易位則句義迥殊，頗類漢語。

其屈折之變，今尚存者有九：

* 名詞
	+ 屬格：He is Fred's best friend.（附 -'s）
	+ 複數：Fred has two blue eyes.（綴 -s）
* 動詞
	+ 第二人稱單數（古語遺緒）：Thou art, Thou hast.（綴 -st）
	+ 現在時第三人稱單數：Alfredo works.（綴 -s）
	+ 現在分詞、動名詞：Fred is working. Working is good for the soul.（綴 -ing）
	+ 過去時（不規則者甚多）：Fred worked.（綴 -ed）
	+ 過去分詞（不規則者甚多）：The car was stolen.（綴 -en）; Fred has talked to the police.（綴 -ed）
* 形容詞
	+ 比較級（限土詞）：Fred is smarter than Rick.（綴 -er）
	+ 最高級（限土詞）：Fred has the fastest car.（綴 -est）

## 引據

* 《盎格魯-撒克遜編年史》

|  |  |
| --- | --- |
|
[[{{{link}}}|   ]]
 | 此語文立有**大典**。 |
# 英國

| 大不列顛及北愛爾蘭聯合王國United Kingdom of Great Britain and Northern Ireland |
| --- |
|

|  |  |
| --- | --- |
|  |  |

 |
| 我權天授Dieu et mon droit |
| **國歌：**天佑吾王 |
| 大不列顛及北愛爾蘭聯合王國之所在 |
| **國體：** | 君主立憲制 |
| **元首**： | 英王 查爾斯三世 |
| **總揆**： | 英相 里希·蘇納克 |
| **國都**： | 倫敦 |
| **國語**： | 英語 |
| **用語**： | 英語 威爾斯語 蘇格蘭語 愛爾蘭語 烏爾斯特語 蓋立語 康沃爾語 |
| **人口**： | 六千三百二十三萬餘口 |
| **通貨**： | 英鎊 |
| **產值**： | 二萬七千五百億美元 |
| **均有**： | 四萬五千三百四十七美元 |
| **匯價產值**以美國中情局戊子世界年鑒為準 |

**大不列顛及北愛爾蘭聯合王國**（United Kingdom of Great Britain and Northern Ireland），都倫敦。方廿四萬公里，口六千萬有奇。初使華時，譯**𠸄咭唎**，後譯**英吉利**，即英格蘭，實聯合王國之一部也。今通**英國**。

本土四分，曰英格蘭、蘇格蘭、威爾士、北愛爾蘭，前三者合為一島，名大不列顛，因得國名。並海外屬地十四。其君英蘇德混血。稱溫莎王朝。

方其盛時，四海皆殖民，計其疆域，天下四有其一，古今莫之能匹，號大英帝國，因四海皆有其殖民地，又號日不落國。後雖離散，其教化猶流布四海，於今尚君臨英聯邦王國凡十四邦。

邦國富庶，工業昌盛，然其政經教化尚強，且其不吝軍費，又具核武，舉世猶不之能輕。

## 政治

英國及他十四邦之首，且領有澤西、馬恩、根西諸島，島為君主領地，非屬王國，然實為國治之。議會司立法，號西敏制，分上下兩院。上議院為世襲貴族所結，今亦納任之議員，其權可審下院法案，並斧修之，亦能延遲立法，一年為限。亦司申訴，具司法仲裁權。下議院為庶民所結，公推賢人居之，且其選人多入黨派。下議院之黨席位過泰半者，其黨魁為欽定首相，而次強之黨，其魁首號反對黨領袖。下院之員出於選區，每區舉一人，號簡多數制。今有選區六百四十六，其中英格蘭五百二十九，蘇格蘭五十九，威爾士四十，北愛爾蘭十八，下任加增四區。君上可從首相之議，早行大選，選五載一結。

國內政黨林立，舉其大者，工黨、保守黨、自由民主黨是也。此三者據下院六百一十七席，餘三十二席為蘇格蘭國民黨、威爾士黨、工會民進黨、社會民主黨、新芬黨、北愛爾蘭同盟黨、尊重黨、四無黨籍所瓜分。國居於歐洲議會，有議員七十八，自全國十二歐洲議會選區所出。

---
# 二〇二三年

公元**二〇二三年**於諸曆| 干支 | 癸卯 |
| 生肖 | 兔 |
| 《民報》軒轅 | 四七二一 |
| 《江蘇》軒轅 | 四五一四 |
| 唐堯 | 四一七九 |
| 共和 | 二八六四 |
| 孔曆 | 二五七四 |
| 秦曆 | 二二四四 |
|  民國  |  一一二  |
| 日本年號 | 令和五年 |
| 日本皇紀 | 二六八三 |
| 朝鮮主體 | 一一二 |
| 韓國檀君 | 四三五六 |
| 道曆 | 四七二〇 |
| 佛曆 | 二五六七 |
|  回曆  |  一四四四  |
| * 閱
* 論
* 纂
 |

公元**二〇二三年**者，平年也，繼二〇二二年，下二〇二四年。

## 大事

按，以下月日，悉從西曆。

是年己亥大疫稍止。

* 一月一日，巴西以盧拉為大統領。
* 一月五日，越南免其副相范平明，以陳紅河、陳流光為代。
* 一月六日，美利堅舉麥卡錫為下院閣揆。
* 一月十四日，伊朗以間諜罪，誅致仕兵部侍郎阿克巴里。（通英吉利國故也。）
* 一月十七日，越南國家主席阮春福乞免。
* 一月廿八日，彼得帕維爾舉為捷克大統領。
* 一月卅一日，中華民國以陳建仁為閣揆。
* 四月十五日，蘇丹內戰。
* 五月五日，世界衛生組織宣己亥大疫終。
* 六月廿三日，瓦格納僱傭軍之首普里戈任稱俄主帥無能，率兩萬五千人反。
* 六月廿七日，法國民衆不滿捕快擊殺無照御車青年， 舉國騷亂。
* 八月廿四日，日本始傾核廢水於海。
* 十月七日，哈馬斯於加沙襲以色列，號曰阿克薩洪。二國交戰。
* 十月廿七日，緬甸「三兄弟聯盟」舉事，興兵撣邦。

## 歿

按，以下月日，悉從西曆。

* 十月廿七日：
	+ 中華人民共和國國務院總理李克強薨於上海，享壽六十有八。
	+ 中國疾控中心流行病學首席專家吳尊友因胰腺癌辭世，年六十。
* 十一月十五日，緬甸華人明學昌見緝於中國，畏罪自殺，年六十有九。
* 十一月廿九日，美國前國務卿基辛格薨，年一百。

## 兼查

* 是年大典卷首世事欄之存檔

參覽維基文庫
言及二〇二三年之文獻
# 一九九九年

|  |
| --- |
| **← 一九九〇年代 →** |
| 一九九〇年 | 一九九一年 | 一九九二年 | 一九九三年 | 一九九四年 | 一九九五年 | 一九九六年 | 一九九七年 | 一九九八年 | 一九九九年 |

公元**一九九九年**於諸曆| 干支 | 己卯 |
| 生肖 | 兔 |
| 《民報》軒轅 | 四六九七 |
| 《江蘇》軒轅 | 四四九〇 |
| 唐堯 | 四一五五 |
| 共和 | 二八四〇 |
| 孔曆 | 二五五〇 |
| 秦曆 | 二二二〇 |
|  民國  |  八十八  |
| 日本年號 | 平成十一年 |
| 日本皇紀 | 二六五九 |
| 朝鮮主體 | 八十八 |
| 韓國檀君 | 四三三二 |
| 道曆 | 四六九六 |
| 佛曆 | 二五四三 |
|  回曆  |  一四二〇  |
| * 閱
* 論
* 纂
 |

公元**一九九九年**者，平年也，繼一九九八年，下二千年。

## 事

### 公曆九月

* 公曆九月二十一日：臺灣中部地震，死傷無數。

### 公曆十一月

* 公曆十一月十五日：北京當局同美國簽署中華人民共和國入世貿組織之協議。
* 公曆十一月二十日：晨卯時，神舟一號無人飛船自酒泉升空。

### 公曆十二月

* 公曆十二月二十日：澳門復歸中華人民共和國。
* 公曆十二月三十一日：
	+ 美國還巴拿馬運河之主權予巴拿馬。
	+ 葉爾欽致仕，普京代之以行俄羅斯總統之職。

## 生

* 八月廿八日——尼古拉，丹麥王子。

## 卒

* 十二月卅一日——渡邊濱子，日本女歌手
# 二〇〇三年

公元**二〇〇三年**於諸曆| 干支 | 癸未 |
| 生肖 | 羊 |
| 《民報》軒轅 | 四七〇一 |
| 《江蘇》軒轅 | 四四九四 |
| 唐堯 | 四一五九 |
| 共和 | 二八四四 |
| 孔曆 | 二五五四 |
| 秦曆 | 二二二四 |
|  民國  |  九十二  |
| 日本年號 | 平成十五年 |
| 日本皇紀 | 二六六三 |
| 朝鮮主體 | 九十二 |
| 韓國檀君 | 四三三六 |
| 道曆 | 四千七百 |
| 佛曆 | 二五四七 |
|  回曆  |  一四二四  |
| * 閱
* 論
* 纂
 |

公元**二〇〇三年**者，平年也，繼二〇〇二年，下二〇〇四年。

## 大事

* 三月二十日：美師伐伊拉克。
* 全年：中華人民共和國中非典爆發。

## 生

## 歿
# 利物浦

| 利物浦Liverpool |
| --- |
| 利物浦之所在 |
| **歸屬：** | 英國 |
| **所屬**： | 英格蘭 |
| **屬地**： | 默西塞德郡 |
| **執事**： | 市長喬·安德森 |
| **用語**： | 英語 |
| **人口**： | 四十六萬餘 |

**利物浦**（英文：Liverpool），聯合王國英格蘭之城也，城內有凡四十六萬眾，計及郊則百餘萬焉。斯城自一二零七年迄今，四方之民匯聚焉，古跡亦所多存。

中國有民於十九世紀抵此土，乃起歐羅巴洲最古之唐人街，而其黑人社會亦為歐羅巴最古也。